Katerina Smutna

Katerina Smutna (s. 13. kesäkuuta 1983 Jablonec nad Nisou, Tšekkoslovakia) on tšekkiläissyntyinen maastohiihtäjä. Hän on edustanut sekä Tšekin että Itävallan maajoukkuetta. Itävaltaa hän edusti vuosina 2006–2016.

Smutna kilpaili ensimmäistä kertaa maastohiihdon maailmancupissa Kiirunassa 23.11.2002. Smutnan paras maailmancupin sijoitus on neljäs sija Vancouverin 1,2 km:n perinteisen hiihtotavan sprintistä 16. tammikuuta 2009. Samalle sijalle Smutna sijoittui myös Canmoren sprintissä helmikuussa 2010. Sapporon MM-kilpailuissa 2007 ja Vancouverin olympialaisissa 2010 hän oli sprintissä yhdestoista. Oslon MM-kilpailuissa 2011 hän sijoittui perinteisen hiihtotavan 10 kilometrillä 15:nneksi ja Val di Fiemmessä 2013 perinteisen sprintissä 13:nneksi. Smutna on voittanut hiihdossa yhdeksän Itävallan mestaruutta.

 Lähteet 

Luokka:Itävaltalaiset maastohiihtäjät
Luokka:Tšekkiläiset maastohiihtäjät
Luokka:Vuonna 1983 syntyneet
Luokka:Elävät henkilöt